Lawrence Eugene Brandt

**Lawrence Eugene Brandt** (1939–2025) var en amerikansk prelat i den katolske kirke. Han var biskop av bispedømmet Greensburg i Pennsylvania fra 2004 til 2015.

## Liv og virke
### Bakgrunn
Lawrence Brandt ble født 27. mars 1939 i Charleston i Vest-Virginia, som sønn av Lawrence E. og Priscilla (*neé* Purdy) Brandt. Som barn lot Brandt som han feiret messen ved å bruke en liten arbeidsbenk som alter, *[[Necco Wafers]]* som hostier og en av farens arkitekturmanualer som lektionarium. Familien flyttet senere til Lake City i Pennsylvania, hvor Brandt gikk på *St. John the Evangelist School* i Girard. Deretter studerte han ved Pontifical College Josephinum i Columbus i Ohio, for *High School* og universitetsstudier.

Brandt reiste til Innsbruck i Østerrike for å studere ved Universitetet i Innsbruck, og tok doktorgraden i filosofi i 1966. Han fullførte sine teologiske studier ved Pontifical North American College og Det pavelige gregorianske universitet i Roma.

### Prest

Brandt ble ordinert til prest av kardinalJames Aloysius Hickey for Erie bispedømme den 19. desember 1969 i Peterskirken i Roma. Brandt gikk deretter på Det pavelige kirkelige akademi og begynte i Pavestolens diplomatiske tjeneste i 1973. Han ble postert til Madagaskar, Vest-Tyskland, Ecuador og Algerie. 

Mens han tjenestegjorde som pavelig diplomat, ble han utnevnt til pastor i den angloamerikanske menighet i Tananarive i Madagaskar, i 1973 av kardinal Jérôme Rakotomalala, erkebiskop av Tananarive, og i 1979 av kardinal Léon-Étienne Duval, erkebiskop av Alger, ble han utnevnt til pastor for den italienske menighet i Alger.

I 1981 forlot Brandt den diplomatiske tjeneste av årsaker knyttet til slektsforhold, og returnerte til Pennsylvania. 

Han dro tilbake til Roma i 1983 for å ta doktorgraden i kanonisk rett ved Det pavelige Lateranuniversitet, under autorisasjon av kardinal Tarcisio Bertone. Brandt studerte også ved Universitetet i Paris i Frankrike og Universitetet i Firenze i Italia.

I 1984 kom Brandt tilbake til Erie bispedømme, hvor han tjenestegjorde som visekansler. I 1985 ble han utnevnt til assisterende kansler og kapellan ved *Gannondale Residential Center for Girls*, et botilbud for ofre for vold og overgrep. I 1998 forlot han Gannondale for å bli pastor i *St. Hedwig menighet* i Erie i Pennsylvania. Han tjenestegjorde senere som pastor i *Christ the King* menighet i Dunbar i Vest-Virginia, og *Sacred Heart* menighet i Charleston i Vest-Virginia.

### Biskop av Greensburg
Den 2. januar 2004 utnevnte pave Johannes Paul II Brandt til den fjerde biskop av Greensburg bispedømme. Han mottok sin bispevigsel i *Blessed Sacrament Cathedral* i Greensburg den 4. mars 2004 av kardinalerkebiskop Justin Rigali av Philadelphia, med biskopene Anthony Bosco, emeritus av Greensburg, og Donald Trautman av Erie som medkonsekrerende. 

I 2010 opprettet Brandt bispedømmets fattigdomsfond for direkte hjelp til de fattige.

Den 3. juni 2014 saksøkte Brandt og bispedømmet det amerikanske Helse- og omsorgsdepartementet på grunn av en bestemmelse i *[[Affordable Care Act]]* som krevde at visse religiøse institusjoner skulle tilby prevensjonsdekning i arbeidsgivernes helseforsikringsplaner. Søksmålet karakteriserte denne bestemmelsen som et brudd på religionsfriheten.

### Pensjonering
Den 13. juli 2015 innvilget pave Frans Brandts avskjedssøknad som biskop av Greensburg, for å bli etterfulgt av Edward Malesic.

### Død
Den 8. juni 2025 døde biskop Lawrence Eugene Brandt i en alder av 86 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Kardinal Giovanni Lajolo (1935– ) *1989
* Erkebiskop Justin Francis Rigali (1935– ) *1985
* Biskop *Lawrence Eugene Brandt* (1939–2025) *2004

## Referanser